# Sentralstyreprotokoll 6.2018 24. august 18:00 – 19:30

Tilstede: Bernt Wu, Tanita Thomassen, Stian Snoen, Solveig-Marie Oma, Andreas Lindrupsen og Fatuma Abdi

## Sak 43/18 – b-sak

Saken inneholder sensitiv informasjon, og er derfor unntatt fra publisering. Saken finnes i sentralstyrets b-protokoll

## Sak 44/18 – Klage på sentralstyrets behandling av #metoo saken

Noen medlemmer har fremmet klage på sentralstyrets oppfølgning av #metoo sakene i Dagens Næringsliv, og lurer på hva som er gjort følge opp disse.

Sentralstyret erkjenner at vi burde ha informert bedre i egen organisasjon om vårt arbeid med oppfølging av saken. Bernt og Trine-Lise har hatt flere møter med ledelsen i Norges Blindeforbund om saken, og det er klart at NBFs varslingsportal også kan brukes av NBfUs medlemmer. Sentralstyret mener at det er viktig å fokusere på forebyggende arbeid, sentralstyret vil også vurdere å fremme en uttalelse om saken til landsmøtet om to uker.

Saken må også følges opp videre av sentralstyret som velges på dette møtet. Det er viktig at dette blir et tema på overlappingsmøte mellom avtroppende og påtroppende sentralstyre.

## Sak 45/18 - region nord

Sentralstyret hadde en kort prat om status for region nord.

## Sak 46/18 – streaming av landsmøtet

Ett medlem har tatt kontakt med spørsmål om vi kan streame landsmøtet igjen, og han tilbyr seg å delta i arbeidet.

Sentralstyret synes dette er et godt initiativ, men siden det bare er to uker til landsmøtet, vi er på nytt sted og at mye av landsmøtet legges opp til gruppediskusjoner, finner sentralstyret ikke dette praktisk gjennomførbart i år.

## Sak 47/18 - Tilrettelegging på landsmøtet.

Sentralstyret har fått forespørsel om mer tilrettelegging av landsmøtet, sentralstyret ønsker å tilrettelegge for flest mulig og sender derfor saken til kontoret for videre oppfølgning.

Protokollskriver

Solveig-Marie Ohma og Andreas Lindrupsen